Culiță Sterp a dat iar de belele. Celebrul manelist este plecat la concert peste hotare și a făcut un anunț la care nimeni nu se aștepta. Mașina acestuia a fost spartă de hoți, care i-au și preluat mai multe bunuri. Ce are de gând să facă în această situație.
Culiță Sterp a avut o mulțime de probleme de-a lungul timpului. Manelistul s-a confruntat cu tot felul de situații neplăcute, a dat de multe ori de greu, dar niciodată nu a renunțat și a depășit toate problemele cu brio.
Celebrul artist este acum în Italia, unde are de susținut câteva concerte. Spera că totul va merge bine și va onora toate spectacolele în liniște, dar se pare că nu se poate bucura prea mult de asta.
Culiță a vorbit despre tragicul eveniment pe TikTok, unde este urmărit de o mulțime de oameni. La scurt timp după ce a ajuns în Italia, s-a trezit că mașina trupei sale a fost spartă și nu mai au cu ce să se deplaseze de la o locație la alta.
Surprinzător este că totul s-a produs chiar într-o zonă destul de populată, în apropierea unui mall. Hoții nu au plecat cu mâna goală, ci au furat două microfoane, printre care și cel al artistului. De asemenea, au mai fugit și cu două bagaje, dar cântărețul speră să își recupereze instrumentele muzicale, pentru că are de cântat zilele acestea și nu se poate descurca fără microfon.
"Avem o problemă. Ni s-a spart mașina în Italia, este mașina cu care băieții merg la cântat, este mașina cu care merge formația. Ei doar ce au ajuns acolo în Torino, mai exact (…) Li s-a spart geamul, li s-au furat două microfoane în valoare de 5.000 de euro și două bagaje cu haine.
Nu au putut să ia mai mult, nu știu ce s-a întâmplat (…) Putea să fie mult mai rău. Vorba aceea… în tot răul este și un bine, dar cum am zis, au luat doar două microfoane", a povestit Culiță Sterp.
Manelistul este mulțumit pentru faptul că a scăpat cu bine și nimeni nu a fost rănit, având în vedere că nu erau în mașină. Mai mult, situația ar fi putut fi mult mai gravă, pentru că în autoturism mai erau și boxe, dar și acte ale membrilor formației. Pe acestea, însă, nu le-au sustras.
Totuși, nu are de gând să lase lucrurile așa. Se simte neîndreptățit, mai ales pentru că i-au fost date peste cap toate planurile. Are multă treabă în Italia și își dorește să remedieze problemele cât de repede posibil.
A făcut apelul pe Tiktok în speranța că hoții vor vedea mesajul săi și îi vor da înapoi măcar microfoanele. În cazul în care nu se prezintă cu bunurile sustrase, are de gând să apeleze la ajutorul poliției, mai ales pentru că în parcarea din apropierea mall-ului sunt camere de supraveghere.
"Eu nu sunt rău de pagubă. Chestia este că nu avem acum la ce să cântăm. Noi plecăm în seara asta la Torino (…) Mâine seară cântăm la Verona, iar poimâine suntem la Padova, tot așa la o petrecere și chestia este că nu avem la ce să cântăm, asta este problema. Eu fac acum acest video în speranța că cei care ne-au luat microfoanele, poate sunt românii", a mai spus cântărețul.
Manelistul este obișnuit deja cu astfel de incidente. În urmă cu ceva timp, i-a fost furat seiful din propria lui casă, unde se aflau o mulțime de bunuri de valoare și o sumă considerabilă de bani. Nici măcar acum nu a aflat cine a fost făptașul.